**LĒMUMS**

Liepājā

|  |  |
| --- | --- |
| 2024. gada 22. februārī | Nr.35/2  (prot. Nr.2, 3.§) |

Par tehniskās dokumentācijas izstrādi,

hidrauliskās, hidrodinamiskās modelēšanas

un hidroloģisko aprēķinu veikšanu Amatas ielas,

Ezera ielas, Eduarda Tisē ielas pārbūvei

Liepājā

Pamatojoties uz Pašvaldību likuma 4. panta pirmās daļas 2. un 3. punktu, 73. panta pirmo daļu, Liepājas valstspilsētas un Dienvidkurzemes novada attīstības programmas 2022.-2027. gadam Liepājas valstspilsētas Rīcības un investīciju plāna projektu VPr\_46 “Pretplūdu pasākumu īstenošana Amatas ielā, Liepājā”, Ministru kabineta 2024. gada 31. janvāra rīkojumu Nr.84 “Par projektu ideju priekšatlasi un to iesniedzējiem Eiropas Savienības kohēzijas politikas programmas 2021.-2027. gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.2. pasākuma “Nacionālas nozīmes plūdu un krasta erozijas pasākumi” projektu iesniegumu atlases otrās kārtas ietvaros”, izskatot Liepājas valstspilsētas pašvaldības domes pastāvīgās Attīstības komitejas 2024. gada 15. februāra lēmumu (sēdes protokols Nr.2) un pastāvīgās Finanšu komitejas 2024. gada 15. februāra lēmumu (sēdes protokols Nr.2), Liepājas valstspilsētas pašvaldības dome **nolemj:**

1. Atbalstīt tehniskās dokumentācijas izstrādi, hidrauliskās, hidrodinamiskās modelēšanas un hidroloģisko aprēķinu veikšanu Amatas ielas (no Kungu līdz Ezera ielai), Ezera ielas (no Amatas līdz Eduarda Tisē ielai), Eduarda Tisē ielas (no Ezera līdz Lauku ielai) pārbūvei Liepājā.

2. Liepājas Centrālās administrācijas Finanšu pārvaldei plānot dokumentācijas izstrādei nepieciešamo finansējumu Liepājas valstspilsētas pašvaldības budžetā.

3. Uzdot Liepājas Centrālās administrācijas Attīstības pārvaldei un Liepājas Komunālajai pārvaldei koordinēt dokumentācijas izstrādes procesu.

4. Liepājas valstspilsētas pašvaldības izpilddirektoram kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Attīstības pārvaldei, Izpilddirektora birojam, Juridiskajai daļai, Finanšu pārvaldei, Liepājas Komunālajai pārvaldei, Liepājas Nekustamā īpašuma pārvaldei, Liepājas būvvaldei, Liepājas valstspilsētas pašvaldības domes priekšsēdētājam | |